**საშუალოვადიანი პროგნოზების შედარება**

*(ბიუჯეტის პროექტის მესამე წარდგენისათვის აღნიშნული ინფორმაცია წარმოდგენილი იქნება განახლებული ფორმატით და მონაცემებით)*

# **ძირითადი მაკროეკონომიკური და ფისკალური პარამეტრები**

წინამდებარე პროგნოზი, მომზადდა 2020 წლის ბიუჯეტის პროექტის შედგენის მიზნით და წარმოადგენს 2019 წლის ბიუჯეტზე თანდართული და 2019 წლის ივლისის თვეში საქართველოს პარლამენტში წარდგენილი პროგნოზის განახლებულ ვარიანტს.

ახალი პროგნოზი შედარებულია გასული წლის ბიუჯეტის კანონზე თანდართულ ცხრილებთან. პროგნოზების განახლებისას განხორციელებული ცვლილებები გამოწვეულია სხვადასხვა მიზეზით, მათ შორის უმნიშვნელოვანესია ის, რომ პროგნოზებში გასული წლის მოსალოდნელი მაჩვენებლის ნაცვლად მოცემულია მათი ფაქტიური მნიშვნელობები, რასაც გავლენა აქვს მთელ საპროგნოზო პერიოდზე. თუმცა, მიმდინარე ტენდენციების ანალიზის საფუძველზე, სხვადასხვა საერთაშორისო ორგანიზაციებთან კონსულტაციებისა და საერთაშორისო სავალუტო ფონდის მისიებთან მოლაპარაკების შედეგად მიზანშეწონილად ჩაითვალა ძირითადი ვარაუდებისა და დაშვებების კორექტირებაც.

ცხრ.1. გვიჩვენებს ძირითადი ვარაუდებისა და დაშვებების ცვლილებებს. ცხრილებში შეტანილია 2018 წლის ფაქტიური მაჩვენებლებიც, რათა უფრო ნათლად გამოჩნდეს 2018 წლის

**ცხრ.1. ძითითადი ვარაუდები და დაშვებები**

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **2022** |
|  | **ფაქტ.** | **მოსალ** | **პროგნ.** | **პროგნ.** | **პროგნ.** |
| რეალური მშპ-ს ზრდა , % |  |  |  |  |  |
| წინა პოგნოზი | 5.0% | 4.5% | 5.0% | 5.5% | 6.0% |
| ახალი პროგნოზი | 4.7% | 4.5% | 5.0% | 5.5% | 5.5% |
| სხვაობა | -0.3% | 0.0% | 0.0% | 0.0% | -0.5% |
| მშპ-ს დეფლატორის პროცენტული ცვლილება |  |  |  |  |  |
| წინა პოგნოზი | 4.5% | 3.5% | 3.0% | 3.0% | 3.0% |
| ახალი პროგნოზი | 3.6% | 4.5% | 3.0% | 3.0% | 3.0% |
| სხვაობა | -0.9% | 1.0% | 0.0% | 0.0% | 0.0% |
| საპროცენტოგანაკვეთი სესხენხე, % |  |  |  |  |  |
| წინა პოგნოზი | 15.7% | 14.7% | 13.7% | 12.7% | 11.7% |
| ახალი პროგნოზი | 16.0% | 15.0% | 14.0% | 13.0% | 12.0% |
| სხვაობა | 0.2% | 0.3% | 0.3% | 0.3% | 0.3% |
| საპროცენტოგანაკვეთი დეპოზიტებზე, % |  |  |  |  |  |
| წინა პოგნოზი | 8.3% | 7.8% | 7.3% | 6.8% | 6.3% |
| ახალი პროგნოზი | 7.9% | 7.4% | 6.9% | 6.4% | 5.9% |
| სხვაობა | -0.3% | -0.3% | -0.3% | -0.3% | -0.3% |

ფაქტიური მონაცემების დაზუსტებით გამოწვეული ცვლილების ეფექტი. როგორც ვხედავთ ცვლილება არ განუცდია რეალური მშპ-ს ზრდის 2019 წლის მოსალოდნელ მაჩვენებელს, თუმცა 0.5 პროცენტული პუნქტით შემცირდა 2022 წლის პროგნოზი, რაც დაკავშირებულია გლობალური ეკონომიკური ზრდის პროგნოზების გადახედვასთან. ამასთან, დამატებულია 2023 წლის მაჩვენებელი. რაც შეეხება, მიმდინარე ანგარიშის ბალანსს, უკანასკნელი ტენდენციების გათვალისწინებით, პროგნოზი გაუმჯობესებულია. მიმდინარე ანგარიშის ბალანსის მოსალოდნელზე სწრაფი გაუმჯობესება დაკავშირებულია 2017 წლიდან ეკონომიკაში დანაზოგების მკვეთრ ზრდასთან, რაც გამოწვეულია ბოლო წლების დანაზოგების წამახალისებელი რეფორმებით, როგორიცაა მოგების გადასახადის რეფორმა, საპენსიო რეფორმა და ა.შ.

საქართველოს ფინანსთა სამინისტრო, როგორც ცნობილია, მაკროეკონომიკური პროგნოზირებისთვის იყენებს მოდელს. საწყისი პერიოდის მონაცემების ცვლილება და საწყისი ცვლადების კორექტირება გავლენას ახდენს საბოლოო შედეგებზე, რაც ასახულია მაკროეკონომიკურ პროგნოზებში.

**ცხრ.2. ნომინალური მშპ-ს ცვლილება**

|  |  |  |  |  |  |
| --- | --- | --- | --- | --- | --- |
| (მილიონი ლარი) | 2018 | 2019 | 2020 | 2021 | 2022 |
|  | ფაქტ. | მოსალ | პროგნ. | პროგნ. | პროგნ. |
| **ნომინალური მშპ-ს წინა პროგნოზი** | **41,527.2** | **44,914.8** | **48,575.3** | **52,784.4** | **57,630.0** |
| **ცვლილებები** |  |  |  |  |  |
| სამომხმარებლო ხარჯები | -1,904.8 | -1,982.2 | -1,554.2 | -1,150.1 | -1,341.7 |
| მთავრობა | 35.6 | 51.0 | 169.0 | 275.0 | 168.0 |
| კერძო | -1,940.4 | -2,033.2 | -1,723.2 | -1,425.1 | -1,509.7 |
| ინვესტიციები | 772.6 | 529.2 | 93.2 | -295.9 | -336.8 |
| მთავრობა | 243.9 | 108.0 | -292.0 | -730.0 | -747.0 |
| კერძო | 528.6 | 421.2 | 385.2 | 434.1 | 410.2 |
| ექსპორტი | -904.1 | 22.0 | 1,885.3 | 2,234.8 | 2,366.9 |
| იმპორტი | -1,586.6 | -1,373.9 | 486.1 | 856.1 | 1,033.3 |
| **სულ მთლიანი შიდა პროდუქტის ცვლილება** | **-449.8** | **-57.2** | **-61.8** | **-67.2** | **-344.8** |
| **ნომინალური მშპ-ს ახალი პროგნოზი** | **41,077.5** | **44,857.6** | **48,513.5** | **52,717.2** | **57,285.1** |

ცხრ.2. გვიჩვენებს ნომინალური მშპ-ს ძველ და განახლებულ პროგნოზებს. ცხრილში მოცემულია როგორც საპროგნოზო მშპ-ს ცვლილება, ასევე მისი შემადგენელი ცალკეული კომპონენტის სხვაობები წინა პროგნოზთან შედარებით. დანაზოგების მოსალოდნელზე სწრაფი ზრდა ასახულია როგორც კერძო მოხმარების პროგნოზების შემცირებაში, ასევე მიმდინარე ანგარიშის დეფიციტის გაუმჯბესებაში. როგორც ვხედავთ, 2018 წლის ფაქტიური და 2019 წლის მოსალოდნელი მშპ-ს გავლენით, უმნიშვნელოდ შემცირებულია ნომინალური მშპ-ს საშუალოვადიანი პროგნოზი.

**ცხრ. 3. რეალური მშპ-ს ცვლილება**

|  |  |  |  |  |  |
| --- | --- | --- | --- | --- | --- |
|  | 2018 | 2019 | 2020 | 2021 | 2022 |
|  | ფაქტ. | მოსალ | პროგნ. | პროგნ. | პროგნ. |
| **რეალური მშპ-ს წინა პროგნოზი** | **16,822.9** | **17,579.9** | **18,458.9** | **19,474.1** | **20,642.6** |
| **ცვლილებები** |  |  |  |  |  |
| სამომხმარებლო ხარჯები | -711.1 | -841.9 | -645.0 | -468.3 | -529.1 |
| მთავრობა | 27.4 | 19.7 | 66.9 | 106.6 | 62.5 |
| კერძო | -738.6 | -861.6 | -711.9 | -574.9 | -591.6 |
| ინვესტიციები | 393.6 | 212.7 | 29.1 | -125.6 | -138.5 |
| მთავრობა | 115.5 | 43.5 | -120.0 | -289.0 | -287.2 |
| კერძო | 278.0 | 169.2 | 149.1 | 163.4 | 148.8 |
| ექსპორტი | -290.3 | -6.0 | 700.0 | 806.7 | 828.6 |
| იმპორტი | -563.6 | -589.0 | 132.6 | 264.0 | 312.5 |
| **სულ მთლიანი შიდა პროდუქტის ცვლილება** | **-44.3** | **-46.2** | **-48.5** | **-51.2** | **-151.4** |
| **რეალური მშპ-ს ახალი პროგნოზი** | **16,778.6** | **17,533.7** | **18,410.4** | **19,422.9** | **20,491.2** |

რეალური მშპ-ს და მისი შემადგენელი კომპონენტების ცვლილებები მოცემულია ცხრილში 3. როგორც ვხედავთ, თავდაპირველი მონაცემებისა და ვარაუდების ცვლილების გამო, 2019-2022 წლების საპროგნოზო რეალური მშპ მცირედით ჩამორჩება თავდაპირველ პროგნოზს. აღსანიშნავია, რომ არაერთგვაროვანი ტენდენცია აქვს რეალური მშპ-ს შემადგენელი კომპონენტების ცვლილებას, კერძოდ, თავდაპირველ პროგნოზთან შედარებით მცირდება კერძო რეალური სამომხმარებლო და საინვესტიციო ხარჯები, ხოლო იზრდება საგარეო სავაჭრო ბრუნვის მოცულობა. ქვემოთ უფრო დეტალურად იქნება განხილული საგადასახდელო ბალანსის კომპონენტების ცვლილება უცხოურ ვალუტაში.

**ცხრ. 4. ნაერთი ბიუჯეტი**

| (მილლიონი ლარი) | 2018 | 2019 | 2020 | 2021 | 2022 |
| --- | --- | --- | --- | --- | --- |
|  | ფაქტ. | მოსალ | პროგნ. | პროგნ. | პროგნ. |
| **შემოსავლების ძველი პროგნოზი** | **11,624.0** | **12,578.0** | **13,402.0** | **14,250.0** | **15,340.0** |
| **ცვლილებები სულ** | **198.2** | **127.0** | **-47.0** | **311.0** | **439.0** |
| **შემოსავლების ახალი პროგნოზი** | **11,822.2** | **12,705.0** | **13,355.0** | **14,561.0** | **15,779.0** |
| **ხარჯები და არა ფინანსური აქტივების ძველი პროგნოზი** | **12,201.0** | **13,698.0** | **14,550.0** | **15,409.0** | **16,625.0** |
| **ცვლილებები სულ** | **151.7** | **214.0** | **273.0** | **543.0** | **679.0** |
| **ხარჯები** | **-92.2** | **106.0** | **565.0** | **1,273.0** | **1,426.0** |
| **არაფინანსური აქტივების ზრდა** | **243.9** | **108.0** | **-292.0** | **-730.0** | **-747.0** |
| **ხარჯები და არა ფინანსური აქტივების ახალი პროგნოზი** | **12,352.7** | **13,912.0** | **14,823.0** | **15,952.0** | **17,304.0** |

ნაერთი ბიუჯეტის საპროგნოზო მაჩვენებლების ცვლილება მოცემულია ცხრილში 4. როგორც ვხედავთ ნაერთი ბიუჯეტის შემოსავლების განახლებული საპროგნოზო მაჩვენებლები გაზრდილია. საბიუჯეტო შემოსავლების პროგნოზი გაიანგარიშება მაკროეკონომიკური მაჩვენებლების პროგნოზების, ასევე დაგეგმილი საგადასახადო პოლიტიკისა და ადმინისტრირების გაუმჯობესების საფუძველზე. მიმდინარე საშუალოვადინი ფისკალური პროგნოზი შემუშავებულია საერთაშორისო სავალუტო ფონდთან კონსულტაციების შედეგად და აგრეთვე ასახულია განათლების რეფორმასთან დაკავშირებული ხარჯები.

**ცხრ. 5. საგადასახდელო ბალანსი**

|  |  |  |  |  |  |
| --- | --- | --- | --- | --- | --- |
| **მომდინარე ანგარიში** | 2018 | 2019 | 2020 | 2021 | 2022 |
| (მლნ აშშ დოლარი) | ფაქტ. | მოსალ | პროგნ. | პროგნ. | პროგნ. |
| **მიმდინარე ანგარიში ძველი პროგნოზი** | **-1,652.4** | **-1,440.1** | **-1,424.2** | **-1,406.2** | **-1,368.7** |
| **ცვლილებები სულ** | **404.8** | **723.6** | **632.4** | **714.0** | **781.2** |
| საქონელი | 502.6 | 1,109.2 | 1,226.2 | 1,297.6 | 1,432.0 |
| მომსახურება | -238.2 | -509.1 | -557.9 | -629.0 | -772.3 |
| წმინდა ფაქტორული შემოსავლები | 89.4 | 159.5 | 151.6 | 200.3 | 286.2 |
| წმინდა მიმდინარე ტრანსფერები | 51.0 | -36.0 | -187.5 | -154.9 | -164.7 |
| **მიმდინარე ანგარიში ახალი პროგნოზი** | **-1,247.6** | **-716.5** | **-791.8** | **-692.2** | **-587.5** |

ცვლილებები განიცადა ქვეყნის მიმდინარე ანგარიშის პროგნოზმაც. კერძოდ, შემცირებულია როგორც ექსპორტის, ისე იმპორტის საპროგნოზო მაჩვენებლები, თუმცა იმპორტის კლება აღემატება ექსპორტისას რის გამოც საქონლისა და მომსახურების ბალანსი გაუმჯობესებულია. ექსპორტისა და იმპორტის პროგნოზების ცვლილება უკავშირდება ბოლოდროინდელ ტენდენციებს, როდესაც ეკონომიკამ გამოავლინა საგარეო შოეკებისადმი გაზრდილი მოქნილობა და შემცირებული საგარეო მოთხოვნის ფონზე ექსპორტის ზრდა დააფიქსირა.

გაზრდილია ფაქტორული შემოსავლების საპროგნოზო მაჩვენებლები. შემოსავლების საპროგნოზო მაჩვენებლებზე გავლენა მოახდინა 2018 წლის პერიოდის ტენდენციებმა. კერძოდ, შემცირებულია მთლიანი საგარეო ვალი და გაუმჯობესებულია საერთაშორისო საინვესტიციო პოზიცია, რაც ამცირებს მიმდინარე ფაქტორულ გადასახდელებს საზღვარგარეთ. ამასთან, მცირედით შემცირებულია მიმდინარე ტრანსფერები, თუმცა ჯამური ეფექტი მიმდინარე ანგარიშის ბალანსზე პოზიტიურია.

**ცხრ. 6. დეპოზიტური კორპორაციების მიმოხილვა**

| (მლნ ლარი) | 2018 | 2019 | 2020 | 2021 | 2022 |
| --- | --- | --- | --- | --- | --- |
|  | ფაქტ. | მოსალ | პროგნ. | პროგნ. | პროგნ. |
| **ფართო ფული M3 ძველი პროგნოზი** | **21,864.5** | **24,733.6** | **28,171.6** | **32,477.3** | **37,893.8** |
| **ცვლილებები** |  |  |  |  |  |
| წმინდა უცხოური აქტივები | -2,239.2 | -780.1 | -330.8 | -249.7 | -154.5 |
| უცხოური აქტივები | -922.4 | 973.0 | 1,521.6 | 1,732.3 | 1,781.9 |
| უცხოური ვალდებულებები | 1,316.8 | 1,753.2 | 1,852.4 | 1,982.0 | 1,936.4 |
| საშინაო აქტივები | 1,499.4 | 1,356.5 | 987.4 | 1,006.5 | 574.1 |
| მთავრობის წმინდა დავალიანება | 432.0 | 419.0 | 349.0 | 71.0 | -202.0 |
| ეკონომიკის დანარჩენი სექტორის დავალიანება | 1,188.9 | 1,222.5 | 923.0 | 1,219.6 | 1,057.8 |
| სხვა მუხლები წმინდა | -121.5 | -285.1 | -284.6 | -284.1 | -281.7 |
| **ფართო ფული M3** | **-739.8** | **576.4** | **656.6** | **756.8** | **419.6** |
| **ფართო ფული M3 ახალი პროგნოზი** | **21,124.7** | **25,310.0** | **28,828.2** | **33,234.1** | **38,313.3** |

კორექტირებულია მონეტარული მაჩვენებლების პროგნოზიც. 2018 წლის და მიმდინარე წლის გასული პერიოდის ტენდენციებიდან გამომდინარე სავარაუდოა, რომ 2019 წლის ფართო ფულის საპროგნოზო მაჩვენებელი გადააჭარბებს მის თავდაპირველ მნიშვნელობას. ცვლილებებია საბანკო სექტორის აქტივების შემადგენლობაშიც. ფართო ფულის საერთო მოცულობის პროგნოზიდან გამომდინარე, ინფლაციის მიზნობრივი მაჩვენებლის მისაღწევად, საჭირო იქნება საშინაო აქტივების მართვა, რაც მოხერხდება მხოლოდ ეკონომიკის დანარჩენი სექტორის დავალიანების ხარჯზე. ასევე, განახლებული პროგნოზის პირობებში, კერძო სექტორის დავალიანების კორექტირება არ გამოიწვევს საკრედიტო ბაზრიდან კერძო სექტორის რეპრესირებას და საბანკო სექტორი შეძლებს კერძო სექტორის დაკრედიტებას ისე, რომ იგი უზრუნველყოფილი იყოს ეკონომიკური განვითარებისთვის საჭირო ფინანსური რესურსით.

# **ფისკალური ჩარჩო**

***(მლნ ლარი)***

|  | **2019** | **2020** | **2021** | **2022** | **2023** |
| --- | --- | --- | --- | --- | --- |
| **შემოსავლები** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 12 578 | 13 402 | 14 250 | 15 340 |  |
| 2020 წლის ბიუჯეტის პროექტი | 12 705 | 13 355 | 14 561 | 15 779 | **17 102** |
|  | | | | | |
| **პრივატიზაცია** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 150 | 130 | 130 | 130 |  |
| 2020 წლის ბიუჯეტის პროექტი | 160 | 200 | 200 | 217 | **235** |
|  | | | | | |
| **ფინანსური აქტივების კლება** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 110 | 90 | 100 | 110 |  |
| 2020 წლის ბიუჯეტის პროექტი | 100 | 115 | 90 | 90 | 90 |
|  |  |  |  |  |  |
|  |  |  |  |  |  |
| **% მშპ-თან** | **2019** | **2020** | **2021** | **2022** | **2023** |
| **შემოსავლები** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 28,0% | 27,6% | 27,0% | 26,6% |  |
| 2020 წლის ბიუჯეტის პროექტი | 28,3% | 27,5% | 27,6% | 27,5% | **27,5%** |
|  | | | | | |
| **პრივატიზაცია** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 0,3% | 0,3% | 0,2% | 0,2% |  |
| 2020 წლის ბიუჯეტის პროექტი | 0,4% | 0,4% | 0,4% | 0,4% | **0,4%** |
|  |  |  |  |  |  |
| **ფინანსური აქტივების კლება** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 0,2% | 0,2% | 0,2% | 0,2% |  |
| 2020 წლის ბიუჯეტის პროექტი | 0,2% | 0,2% | 0,2% | 0,2% | **0,1%** |

2019-2022 წლების საშულოვადიან პროგნოზებთან შედარებით 2020-2023 წლების პროგნოზების შემოსულობების ნაწილში არსებითი ხასიათის ცვლილებები არ არის. შემოსავლების პროგნოზები დაზუსტებულია ეკონომიკური ზრდის პარამეტრების, მათ შორის 2018 წლის ფაქტიური მაჩვენებელების დაზუსტების შედეგად და ასახავს მიმდინარე შესრულების ტენდენციებს, როგორც გადასახადების, ისე სხვა შემოსავლების კუთხით, ასევე დაზუტებულია პრივატიზაციის და ფინანსური აქტივების კლების სახით მისაღები შემოსულობების პროგნოზები ფაქტიური მაჩვენებლებიდან გამომდინარე. გასათვალისწინებელია, რომ მიმდინარე წელს საგადასახადო შემოსავლების კომპოზიცია ერთგვარად შეიცვალა და შესაბამისად ცვლილებები განხორციელდა 2019 წლის ბიუჯეტის კანონშიც. ძირითადად ცვლილება გამოიწვია თამბაქოს მოხმარების სტრუქტურის ცვლილებამ და აქციზის სახით მისაღები გადასახადის პროგნოზი შემცირდა, თუმცა ჯამურად სხვა სახეებში მოსალოდნელი გადასახადების გადაჭარბების პროგნოზის გათვალისწინებით, საგადასახადო შემოსავლები 2020 წლისათვის არ მცირდება. საშუალოვადიან პერიოდში შემოსავლების პროგნოზები სტაბილურად 27.5%-ის ფარგლებშია შენარჩუნებული და 2023 წლისათვისაც ამ პარამეტრის ფარგლებშია პროგნოზირებული.

|  | **2019** | **2020** | **2021** | **2022** | **2023** |
| --- | --- | --- | --- | --- | --- |
| **ხარჯები** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 10 326 | 10 710 | 10 979 | 11 835 |  |
| 2020 წლის ბიუჯეტის პროექტი | 10 432 | 11 275 | 12 252 | 13 261 | **14428** |
|  | | | | | |
| **კაპიტალური ხარჯები** |  | | | | |
| **არაფინანსური აქტივები ზრდა** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 3 372 | 3 840 | 4 430 | 4 790 |  |
| 2020 წლის ბიუჯეტის პროექტი | 3 480 | 3 548 | 3 700 | 4 043 | **4290** |
| **ფინანსური აქტივების ზრდა** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 323 | 290 | 410 | 390 |  |
| 2020 წლის ბიუჯეტის პროექტი | 230 | 177 | 360 | 400 | **410** |
|  |  |  |  |  |  |
| **ხარჯები** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 23,0% | 22,0% | 20,8% | 20,5% |  |
| 2020 წლის ბიუჯეტის პროექტი | 23,3% | 23,2% | 23,2% | 23,1% | **23,2%** |
|  | | | | | |
| **კაპიტალური ხარჯები** |  | | | | |
| **არაფინანსური აქტივები ზრდა** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 7,5% | 7,9% | 8,4% | 8,3% |  |
| 2020 წლის ბიუჯეტის პროექტი | 7,8% | 7,3% | 7,0% | 7,1% | **6,9%** |
| **ფინანსური აქტივების ზრდა** |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | 0,7% | 0,6% | 0,8% | 0,7% |  |
| 2020 წლის ბიუჯეტის პროექტი | 0,5% | 0,4% | 0,7% | 0,7% | **0,7%** |

ხარჯვით ნაწილში არსებითი ცვლილებები 2019-2022 წლებთან შედარებითი გამოწვეულია განათლების რეფორმის ხარჯებით, რომელმაც გავლენა მოახდინა 2019 წლის და საშუალოვადიან ხარჯების პროგნოზებზე. კერძოდ, გაიზარდა მიმდინარე ხარჯები საპენსიო ასაკის მასწავლებელთა კომპენსაციებისა და სერთიფიცირებული მასწავლებელების შრომის ანაზღაურებისათვის. ასევე, რეფორმა გავლენას ახდენს ხარჯვით ნაწილზე საგანამანათლებლო ინფრასტრუქტურის აღჭურვის ნაწილში.

ხარჯვით ნაწილში ასევე აისახა სახელმწიფო პენსიის და სოციალური გასაცემლების ზრდა 2020 წლისათვის, მათ შორის 70 წელს გადაცილებული ასაკით პენსიონერებისათვის დამატებითი ზრდა 2020 წლის ივლისიდან.

საინვესტიციო პროექტების ნაწილში მიმდინარე რთული ინფრასტრუქტურული პროექტების გათვალისწინებით (მათ შორის, აღმოსავლეთ-დასავლეთის რიკოთის მონაკვეთი) არაფინანსური აქტივების ნაწილში ათვისების პროგნოზები გადანაწილებულია შესაბამის წლებზე.

კაპიტალური ხარჯების ნაწილში გასათვალისწინებელია, რომ 2019 წლის მოხდა გადასვლა GFSM 2014 სტანდარტზე და სახელმწიფო საწარმოების კაპიტალში შენატანების რეკლასიფიცირება განხორციელდა შინაარსიდან გამომდინარე მიმდინარე ან კაპიტალურ ხარჯებში.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **ნაერთი ბიუჯეტი** | | | | | **სახელმწიფოს ერთიანი ბიუჯეტი** | | | | |
|  | **2019** | **2020** | **2021** | **2022** | **2023** | **2019** | **2020** | **2021** | **2022** | **2023** |
|  | | | | | |  | | | | |
| **მთლიანი სალდო** |  | | | | |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | -2,2% | -2,1% | -1,9% | -2,0% |  | -2,4% | -2,3% | -2,2% | -2,2% |  |
| 2020 წლის ბიუჯეტის პროექტი | -2,3% | -2,6% | -2,3% | -2,3% | **-2,2%** | -2,6% | -2,7% | -2,4% | -2,4% | **-2,3%** |
|  | | | | | |  | | | | |
| **მოდიფიცირებული დეფიციტი (IMF პროგრამა)** |  | | | | |  | | | | |
| 2019 წლის ბიუჯეტის პროექტის წარდგენა (2018 წლის ნოემბერი) | -2,6% | -2,5% | -2,5% | -2,5% |  | -2,9% | -2,8% | -2,8% | -2,7% |  |
| 2020 წლის ბიუჯეტის პროექტი | -2,6% | -2,7% | -2,8% | -2,8% | **-2,7%** | -2,8% | -2,9% | -2,9% | -2,9% | **-2,8%** |

როგორც ნაერთი ბიუჯეტის, ისე სახელმწიფოს ერთიანი ბიუჯეტის დეფიციტის პარამეტრები 3%-ზე დაბალ ნიშნულზეა შენარჩუნებელი და 2019-2022 წლების პროგნოზებთან შედარებით დეფიციტის ზრდა გამოწვეულია ძირითადად განათლების რეფორმის და სოციალური გასაცემლების ზრდით 2019-2023 წლებში.

# **მთავრობის ვალი**

|  |  |  |  |  |
| --- | --- | --- | --- | --- |
| **მთავრობის ვალი (მლნ ლარი)** | ***2019*** | ***2020*** | ***2021*** | ***2022*** |
| 2019 წლის ბიუჯეტის პროექტის წარდგენა  (2018 წლის ნომებერი) | 19,126 | 20,676 | 21,971 | 23,466 |
| 2020 წლის ბიუჯეტის წარდგენა | 19,943 | 21,789 | 23,487 | 25,438 |

„ეკონომიკური თავისუფლების შესახებ“ საქართველოს კანონით განსაზღვრული მთავრობის ვალის საპროგნოზო მაჩვენებლებში ცვლილება, გასულ წელს მომზადებულ პროგნოზებთან შედარებით ძირითადად გამოწვეულია მთავრობის ვალის პორტფელში შემავალი უცხოური ვალუტების მიმართ ლარის გაცვლითი კურსის და საინვესტიციო პროექტების ნაწილში კრედიტების ათვისებით.